Hej Bolius

I forbindelse med salget af min tidligere andelsbolig, har den nye ejer lavet en indsigelse, eftersom hun har hyret en tilsynsmand, som har vurderet at lejlighedens frilagte bjælker ikke er lovlige i forhold til brandkrav.

Ifølge kommunen skal bygningsdele i øverste etage, hvor højde til gulv i øverste etage er højst 12 meter over terræn, skal man opfylde kravet om "Bygningsdel klasse R 30 [BD-bygningsdel 30]".

Er dette noget man selv kan gøre med eksempelvis brandmaling? Køberen er interesseret i at behold bjælkerne fritlagte. Eller skal de inddækkes i gips?

På forhånd mange tak,

Mvh

Matias


Er fritlagte spær i lejlighed ulovligt - kan det løses med brandmaling?
Hej Mathias

Det er korrekt at de bærende del i øverste etage, skal have en brandmodstandsevne på 30 minutter.

Man kan evt. brandmale søjlen Brandmaling skal udføres af professionelle for at sikre brandmodstandsevnen opnås.

Alternativt kan stolpen pakkes ind i et lag brandgips.

Du kunne også tage fat i en ingeniør, eller lign. der ved noget om brand. Måske kan de vise sig at stolpen i sig selv har tilstrækkelig modstandsevne, eller at de øvrige træ stolper/bjælker i spæret kan bære vægten af taget, selv om den synlige søjle brænder.

Kig evt. i eksempelsamlingen omkring side 70-73 [Eksempelsamling om brandsikring af byggeri](https://historisk.bygningsreglementet.dk/file/662701/Eksempelsamling.pdf)

